Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Üllatava pöördena jääb peaminister Netanyahu koalitsioon hetkel ellu,
kuna haridusminister Bennett otsustas oma parteiga valitsusse jääda.
Vaatamata Iisraeli püüdlustele
Gaza islamirühmitustega kestvamat vaherahu sõlmida,
lubas sektori valitseja Hamas
võtta järgmises raundis sihikule Tel Avivi ja selle ümbruse.
ÜRO Peaassamblee hääletas
igaaastase mittesiduva resolutsiooni osas,
mis kuulutab Iisraeli jurisdiktsiooni Golanil õigustühiseks
ja rahvusvahelise õiguse jultunud rikkumiseks.
Iisraeli peaminister Netanyahu palus,
et koalitsioonipartnerid ei kukutaks tema valitsust,
eriti ajal, mil Iisrael on silmitsi ühe keerukaima julgeolekuajaga.
Pärast nädalavahetuse kohtumisi
HaBait HaYehudi esimehe Naftali Bennetti
ja Kulanu esimehe Moshe Kahloniga, rõhutas Netanyahu otsustavust
jätkata Iisraeli riigi ja kodanike kaitsmist.
Valmistume kõigiks väljakutseteks. Nagu eile mainisin,
oleme keset julgeolekukampaaniat, mis pole veel lõppenud.
Tundliku julgeolekuolukorra ajal on vastutustundetu valitsust kukutada.
Kas partnerid otsustavad valitsuse kukutada või mitte,
jätkame tegutsemist oma riigi
ja kodanike julgeoleku tagamiseks.
Netanyahu kõneles Knesseti välis- ja kaitsekomisjonis
pool tundi pärast seda,
kui Juudi Kodu fraktsioonijuht haridusminister Bennett
oli teatanud otsusest jääda Netanyahu valitsusse.
Bennett selgitas, et hoolimata erimeelsustest peaministriga
seoses poliitikaga Iisraeli reaktsiooni suhtes Gazast lähtuvale terrorile,
vajas ta haprasse koalitsiooni jäämiseks Netanyahu lubadust
muuta Jeruusalemma tegevussuunda,
mis viiks riigi olulise jõupositsioonini vaenlaste suhtes.
Reedesel telefonivestlusel selgitasin peaministrile,
et ei esita talle ultimaatumit ja võtsin tänuga vastu tema avalduse,
et ta näeb mind sobiva kaitseministri kandidaadina.
Praktikas otsustas Netanyahu selle ametikoha siiski endale võtta.
Netanyahu lubas kõnes iisraellastele muuta kurssi,
juhtida riikliku julgeoleku revolutsiooni,
juhtida 10-aastast kurssi jõu suunas.
Bennett rõhutas, et kuigi fraktsioon mõistab poliitilist hinda,
mida valitsusse jäämise eest maksta tuleb,
annab Juudi Kodu peaministrile vajaliku abi tohutu ülesande juures
Iisraeli julgeolekusituatsiooni parandamisel.
Kui peaministri kavatsused on tõsised,
ja tahaksin tema eilseid sõnu uskuda,
siis ütlen peaministrile,
et loobume hetkel oma poliitilistest nõuetest
ja oleme valmis teda selles tohutus ülesandes aitama.
Iisrael naaseb võitmise juurde.
Maksan järgmistel tundidel-päevadel
ilmselt mingit poliitilist hinda. Pole hullu. Saame üle.
Vahel võidad, vahel kaotad.
On parem, kui peaminister võidab poliitilises lahingus mind
kui Haniyeh kogu Iisraeli.
Üllatava pöörde tõttu jääb peaminister Netanyahu koalitsioon,
mis toetub 61 kohale 120-liikmelises Knessetis, hetkel ellu.
Netanyahu pidas eile rahvale televiseeritud kõne,
kus tal õnnestus veenda partnereid lojaalseks jääma.
Netanyahu kordas, et kuigi mõistab rahva tundeid
seoses näilise kapituleerumisega Gaza terrorirühmitustele,
tehakse avalikkuse silme alt eemal raskeid otsuseid.
Täna asun esmakordselt kaitseministri positsioonile.
Tean, et teen seda keset kriitikat Iisraeli kaitsepoliitika suhtes.
Tahan öelda teile, Iisraeli kodanikud, et mõistan teie südameid.
Suur osa kriitikast lähtub faktist,
et mõistetavatel põhjustel ei saa me esitleda teile laiemat pilti,
mida näevad peastaabiülem, IDF kindralid, ISA ja Mossadi juhid
ja ka mina.
Me ei saa seda lihtsalt esitleda. Seepärast näete vaid osalist pilti
mis alles areneb
ja mille kavatsen lõpule viia,
et tagada julgeolek Iisraeli kodanikele lõunas ja mujal.
Netanyahu rõhutas,
et tundliku olukorra tõttu on tähtis valitsus säilitada
ja rõhutas, et iga poliitilistel või isiklikel põhjustel tehtud otsus
oleks täiesti vastutustundetu.
Võin kogemusest öelda,
et elame keset ajalooliselt keerukat julgeolekuolukorda.
Sellisel ajal ei tohi valitsust kukutada.
Sellisel ajal ei minda valimistele.
See oleks vastutustundetu. Valimisteni on veel terve aasta.
Meil on ka käsil pooleliolev operatsioon.
Operatsioonides ei põgeneta keset kõike.
Operatsioonide ajal ei hakata poliitikat ajama.
Iisraeli julgeolek
on kõrgemal politiseerimisest ja omakasupüüdlikkusest.
Hoolimata sellest, et Netanyahu taotleb parajasti
vaherahukokkulepet Gaza islamirühmitustega,
ähvardavad Gazat juhtiv Hamas ja Islamidžihaad endiselt Iisraeli.
Hamasi juht Sinwar kuulutas Hamasi võitlejate mälestusüritusel,
et kui järgmise eskalatsiooni ajal
"lendavad raketid Tel Avivi ja selle lähinaabrusse."
Sinwar rõhutas Gazat külastanud Egiptuse ametnikele
ja sadadele hamaslastele,
et "seda, kes Gaza proovile paneb, ootab mürk ja surm."
Seda seetõttu, et Gaza islamirühmituste kasutuses
on endisest täpsemaid ja suurema ulatusega rakette.
New Yorgis ÜRO Peaassambleel
toimus hääletus igaaastase mittesiduva resolutsiooni suhtes,
mis kuulutab Iisraeli jurisdiktsiooni Golani kõrgustikel õigustühiseks
ja rahvusvahelise õiguse rikkumiseks.
Süüria ÜRO saadiku teatel võtab Süüria kõrgustiku oma valdusse
kas rahumeelselt või sõjaga.
Iisraeli saadik aga vastas, et Iisrael ei kavatse kunagi taanduda
1967. a sõjas saadud aladelt.
Rahvusvaheline üldsus protesteerib igaaastase hääletusega
Iisraeli suveräänsuse vastu Golanil, mis varem Süüriale kuulus.
Erakordne oli see, et esmakordselt ajaloos
hääletas USA nüüd koos Iisraeliga resolutsiooni vastu.
USA varasemad valitsused
on käskinud oma esindajatel hääletamata jätta.
Praegune suursaadik Nikki Haley teatas seekord siiski,
et USA on muutnud poliitikat seoses ÜRO Iisraeli-vastasusega
ja Süüria valitsuse hirmutegudega.
Haley rõhutas, et "USA ei kavatse enam hääletamisest hoiduda,
kui ÜRO iga aasta kasutult Golani kõrgustiku üle hääletab."
"See resoltsioon on praeguses olukorras absurdne,
kui see üldse kunagi mõistlik on olnud."
Peaminister Netanyahu nimetas president Trumpi ja suursaadik Haley't
Iisraeli julgeoleku tõelisteks kaitsjateks.
Samuti kordas ta taas, et "Iisrael kavatseb jääda Golanile
ja Golan jääb alati Iisraeli kätesse."
Aitäh vaatamast!
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri